OpenLLM-France/wikimedia huggingface dataset:
# Bavinkhove

Bavinkhove en izelvroeg, anv ofisiel e galleg: Bavinchove, a zo ur gumun eus Flandrez Frañs (departamant Norzh), er Westhoek.
Kumunioù Frañs :
| Anv izelvroek ha flandrezek kornôgel | Bavinkhove |
| Anv ofisiel | Bavinchove |
| Lec'hiadur | |
| Skoed | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Dukark |
| Etrekumuniezh | Communauté de communes du Pays de Cassel |
| Kanton | Kassel |
| Kod INSEE | 59054 |
| Kod post | 59670 |
| Maer | Jean-Luc Fache |
| Amzer-gefridi | 2008-2014 |
| Gorread | 8,31 km² |
| Led | 50° 47' 05" Norzh |
| Hed | 02° 27' 18" Reter |
| Uhelder kreiz | 38 m |
| Uhelder bihanañ | 15 m |
| Uhelder brasañ | 93 m |
| Poblañs hep kontoù doubl | 955 (1999) |
| Stankter | 114 a./km² |
| Lec'hienn ar gumun | |
# Bauzy

Bauzy a zo ur gumun e departamant Loir-et-Cher, e kanton Chambord, e rannvro Centre-Val de Loire.

## Monumantoù ha traoù heverk

* An iliz (XIIvet kantved)
* Feunteun ar Boudeux

## Douaroniezh

24,7 km$^2$ eo gorread Bauzy.

## Poblañs

War-dro 280 a dud a zo o chom eno e 2016.

## Melestradurezh

E 2014 e voe addilennet Jean-Paul Touchet da vaer.
# Bavaria

    Evit implijoù all, gwelet Bavaria (disheñvelout).
Stad dieub Bavaria (en alamaneg: Freistaat Bayern, e bavareg: Freistoot Bayern) zo unan eus stadoù Alamagn hiziv, an hini vrasañ anezho, e gevred ar vro. München eo ar gêr-benn.

## Istor

* Rouantelezh Bavaria
# Bauvin

Kumunioù Frañs :
| Anv | Bauvin |
| Skoed | |
| Lec'hiadur Bauvin e Kanton Seclin-Kreisteiz hag en Arondisamant Lille | |
| Riez | Frañs |
| Departamant | Norzh |
| Bro hengounel | |
| Arondisamant | Lille |
| Etrekumuniezh | Communauté de communes de la Haute Deûle |
| Kanton | Seclin-Kreisteiz |
| Kod INSEE | 59052 |
| Kod-post | 59221 |
| Maer | Louis-Pascal Lebargy |
| Amzer-gefridi | 2008-2014 |
| Gorread | 3,85 km² |
| Led | 50° 30' 54" Norzh |
| Hed | 02° 53' 56" Reter |
| Uhelder kreiz | .. m |
| Uhelder bihanañ | 18 m |
| Uhelder brasañ | 32,5 m |
| Poblañs hep kontoù doubl | 5 322 (2006) |
| Stankter | 1 382 a./km² |
| Lec'hienn ar gumun | |
Bauvin a zo ur gumun hag ur gêr eus departamant gall Norzh e Bro-C'hall.
# Bavincourt

Kumunioù Frañs :
| Anv | Bavincourt |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes Deux Sources |
| Kanton | Avesnes-le-Comte |
| Kod INSEE | 62086 |
| Kod post | 62158 |
| Maer | Michel Plaisant |
| Amzer-gefridi | 2008-2014 |
| Gorread | 7,54 km² |
| Led | 50° 13' 33" Norzh |
| Hed | 02° 34' 07" Reter |
| Uhelder kreiz | 177 m |
| Uhelder bihanañ | 125 m |
| Uhelder brasañ | 180 m |
| Poblañs hep kontoù doubl | 351 (2007) |
| Stankter | 46 a./km² |
| Lec'hienn ar gumun | bavincourtlarbret |
Bavincourt a zo ur gumun eus departamant Pas-de-Calais (Bro-C'hall).

## Monumantoù ha traoù heverk

* Iliz katolik Saint Vaast.

## Notennoù ha daveoù

* ↑ Clochers de France
* ↑ Cassini hag EBSSA
# Devezh etrebroadel hep butun

An Devezh etrebroadel hep butun zo un devezh etrebroadel a c'hoarvez bep bloaz dre ar bed d'an 31 a viz Mae. Bep bloaz d'an deiz-se e klasker kenteliañ ar brasañ niver war dañjerioù implij ar butun, doareoù embregerezhioù ar butun evit gwerzhañ, petra a ra Aozadur Bedel ar Yec'hed (ABY) evit stourm a-enep implij ar butun ha petra a c'hell ober an dud dre ar bed evit difenn gwirioù ar yec'hed evit ar remziadoù tud da zont. Krouet eo bet an Devezh etrebroadel hep butun gant izili Aozadur Bedel ar Yec'hed e 1987 hag ar pal a oa sachañ evezh war epidemiezh ar butun hag ar marvioù a vije tu da achap diouto hag ar c'hleñvedoù lies degaset gant ar butun.
# Devil's Bridge

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Devil's Bridge zo un anv saoznek roet da veur a bont.

## Antigua-ha-Barbuda

* Devil's Bridge, anv ur volz er reier

## Kembre

* Devil's Bridge, anv saoznek Pontarfynach , e Ceredigion
* anv ur pont naturel e Worm's Head, Rhosili

## Lennegezh

* Devil's Bridge, ur romant gant Linda Fairstein
# Devin Townsend

Devin Garrett Townsend (ganet d'ar 5 a viz Mae 1972) a zo ur soner ha produer kanadian. Krouer, sonaozour, kaner ha gitarour ar strollad extreme metal Srapping Young Lad etre 1994 ha 2006 e oa hag ur red-micher e-unan en deus ivez.
Goude bezañ bet c'hoarier e kalzig a strolladoù metal pa oa er skol-veur, Townsend a voe merzet gant ul label enrollañ e 1993 ha goulennet e voe gantañ ober ar c'han pennañ war an albom Sex & Religion gant Steve Vai. Goude bezañ bet enrollet ha graet sonadegoù gant Vai, Townsend a voe diskalonekaet gant ar pezh a gavas e industriezh ar sonerezh, ha restaolet en deus e gounnar war un albom solo : Heavy as a Really Heavy Thing embannet gant an anv-pluenn Strapping Young Lad. Strollet en deus un nebeud tud gant an anv-se, hag embannet en deus City e 1997. Abaoe, embannet en deus tri albom gant Strapping young Lad, dindan e label dezhañ, HevyDevy records. Albomoù Townsend a zo ur meskaj a hard rock ha progressive metal, hag implijet zo bet meur a soner er raktresoù. E 2002 eo stummet The Devin Townsend Band, gant izili stabil, evit enrollañ hag ober sonadegoù evit daou eus e albomoù solo.
E 2007 e paouezas Townsend gant Strapping Young Lad ha The Devin Townsend band, evit kemer un ehan ha kemer muioc'h a amzer evit e familh. Goude daou vloaz hep netra, kregiñ a reas da labourat war un heulienn pevar albom anvet The Devin Townsend Project, pep albom skrivet gant un doare disheñvel. An daou albom kentañ, Ki hag Addicted, a voe embannet e 2009. Townsend en deus neuze graet un harp en aozadur an albomoù evit ober sonadegoù. E 2011 emañ raktreset embannadur an daou albom diwezhañ, Deconstruction ha Ghost.

## Pladennoù

Townsend en deus embannet dek albom solo (o kontañ an daou albom gant The Devin Townend band) ha pemp albom gant Strapping Young Lad. Embannet en deus ivez ur bern a EPs hag albomoù live.

### albomoù solo

| Titl | Embannet | Label |
| Ocean Machine: Biomech | 21 a viz Gouere 1997 | HevyDevy |
| Infinity | 17 a viz Even 1998 | HevyDevy |
| Physicist | 26 a viz Even 2000 | HevyDevy |
| Terria | 6 a viz Du 2001 | HevyDevy |
| Accelerated Evolution | 31 a viz Meurzh 2003 | HevyDevy |
| Devlab | 4 a viz Kerzu 2004 | HevyDevy |
| Synchestra | 30 a viz Genver 2006 | HevyDevy |
| The Hummer | 15 a viz Du 2006 | HevyDevy |
| Ziltoid the Omniscient | 27 a viz Mae 2007 | HevyDevy |
| Ki | 22 a viz Mae 2009 | HevyDevy |
| Addicted | 17 a viz Du 2009 | HevyDevy |
| Deconstruction | Mae 2011 | HevyDevy |
| Ghost | Mae 2011 | HevyDevy |
| Z$^2$ | 2014 | HevyDevy |
| Transcendence | 2016 | HevyDevy |
| Empath | 2019 | HevyDevy |
| The Puzzle | 3 a viz Kerzu 2021 |
| Snuggles | 3 a viz Kerzu 2021 |
| Lightwork | 4 a viz Du 2022 |

### Strapping Young Lad

| Titl | Embannet | Label |
| Heavy as a Really Heavy Thing | 4 a viz Ebrel 1995 | Century Media |
| City | 11 a viz C'hwevrer 1997 | Century Media |
| Strapping Young Lad | 11 a viz C'hwevrer 2003 | Century Media |
| Alien | 22 a viz Meurzh 2005 | Century Media |
| The New Black | 11 a viz Gouere 2006 | Century Media |

## Liammoù diavaez

* HevyDevy Records
* Patrom:MySpace
* Patrom:Allmusicguide
* Patrom:MySpace
* Devin Townsend e YouTube
# Devlet IV Giray

Devlet IV Giray (1730-1780) a oa mab da Arslan Giray, mab-bihan da Devlet II Giray, ha khan Krimea div wech en XVIIIvet kantved.
Kalgay e voe d'e dad, Arslan Giray. Mont a reas war an tron e 1769 war-lerc’h Kırım Giray. Met kemeret e voe e blas gant Kaplan II Giray kerkent ha 1770.
E-pad ar Brezel etre an Durked hag ar Rusianed (1768-1774) e voe kaset gant an Otomaned da zifenn rannvro Kouban ha kenderc’hel a reas da vrezeliañ a-enep ar Rusianed goude an emglev peoc’h etre an Impalaeriezh otoman ha Rusia. Trec’h e voe war ar Rusianed ha treuziñ ar strizh-mor etre Kouban ha Krimea. Sklaer eo en doa c’hoant da adpignat war tron khanat Krimea. Tec’hout a reas ar c’han Sahib II Giray e 1775.
Goulenn a reas Devlet IV bezañ anavezet da ghan gant ar sultan otoman Abdülhamit Iañ ha neuze e tibabas ar Rusianed skoazellañ Şahin Giray a-enep dezhañ. Gant skoazell un arme Rusianed e teuas Şahin Giray a-benn da adkemer Krimea ha da bignat war an tron. Devlet, ha ne oa ket gwall skoazellet gant an Otomaned, a rankas tec’hout kuit e 1777 hag e miz Mae eus ar bloavezh-se ec’h erruas en Istanbul. Eno e vevas betek e varv e 1780.
| En e raok: Kırım Giray | Khan Krimea 1769 – 1770 ha 1775 – 1777 | War e lerc'h: Şahin Giray |

## Mammennoù

* Alan W. Fisher, The Russian annexation of the Crimea 1772-1782, Cambridge University Press.
* Desaive Dilek, Le khanat de Crimée dans les archives ottomanes, e Cahiers du monde russe et soviétique, niverenn 13-4, 1972
# Devezh hañv

Devezh hañv zo un daolenn gant al livourez c'hall Berthe Morisot e 1879 ma weler div vaouez yaouank en o c'hoazez en ur skafig er Bois de Boulogne e Pariz Hiriv emañ en National Gallery, e Londrez pa'z eo bet roet d'ar mirdi gant Hugh Lane. Laeret e oa bet en Tate Gallery gant daou studier iwerzhonat e-keit ma oa bet diskouezet eno, abalamour d'al Lane Bequest. Lezet e voe e kannati Iwerzhon, ha distroet d'ar mirdi orin..

## Notennoù

* ↑ Spence, Rachel (1 May 2012). Berthe Morisot, Musée Marmottan-Monet, Paris. Financial Times. Kavet : 29 March 2016.
* ↑ Summer's Day. The National Gallery. Kavet : 29 March 2016.
* ↑ Moroney, Mic (Summer 2008). "Impressions from Hugh Lane". Irish Arts Review 25 (2)
# Devlet II Giray

Devlet II Giray a oa mab da Selim Iañ Giray ha khan Krimea div wech e penn kentañ an XVIIIvet kantved.
Kalgay e voe d'e dad pa oa hemañ khan evit an eil gwech (1684-1691), da Saadet III Giray (1691), da Sefa Giray (1691-1692) ha d'e dad adarre e-pad e drede ren (1692-1699).
Da heul feur-emglev Pruth (1711-1712) a lakae fin d'ar brezel etre an impalaeriezh otoman ha Rusia e voe fiziet ennañ, asambles gant ar c'homandant turk İsmail Paşa, evezhiañ distro Charlez XII, roue Sveden, d'e vro. Hemañ a glemmas d'ar sultan ne oa ket bet graet brav dezhañ gant Devlet Giray ha lamet e voe e garg digant khan Krimea. Kaset e voe en harlu da enez Rodos.
| En e raok: Selim Iañ Giray | Khan Krimea 1699 – 1702 | War e lerc'h: Selim Iañ Giray |
| En e raok: Kaplan Iañ Giray | Khan Krimea 1709 – 1713 | War e lerc'h: Kaplan Iañ Giray |

## Mammenn

* Le khanat de Crimée et les campagnes militaires de l'Empire ottoman : Fin du XVIIe-début du XVIIIe siècle, 1687-1736 gant Dilek Desaive e Cahiers du monde russe et soviétique niverenn 11-1, 1970
# Devlet Iañ Giray

Devlet Iañ Giray (1512 ?-1577) a oa mab da Mübarek Giray, mab-bihan da Mengli Iañ Giray, ha khan Krimea er XVIvet kantved.
Savet e voe e lez ar sultan otoman Süleyman ar Meurdezus en Istanbul ha lakaet war tron khanat Krimea gantañ e 1551 e plas Sahib Iañ Giray. Lakaat a reas lazhañ Sahib Giray hag e familh nebeud goude.
Dindan e ren eo e voe klasket gant an Otomaned sevel ur ganol etre ar stêrioù Volga ha Don. Itriket en dije Devlet Giray a-enep ar raktres-se gant aon e vefe kresket betek re levezon an Otomaned war Krimea.
Meur a wech ec'h eas da dagañ ar Rusianed gant e arme kreñv ha, d'ar 24 a viz Mae 1571, e lakaas tan e Moskov ha distrujañ ar gêr. Goulenn a reas digant Ivan IV Kazan hag Astrahan ha, pa chome an tsar en entremar, e kasas adarre un ergerzhadenn vrezel e 1572. Met ar wech-se e voe faezhet an arme tatar.
Mervel a reas gant ar vosenn e 1577. Goude e varv, ha betek donedigezh Gazi II Giray e 1588, e renas ul luziadenn bolitikel diabarzh e khanat Krimea.
| En e raok: Sahib Iañ Giray | Khan Krimea 1551 – 1577 | War e lerc'h: Mehmed II Giray |

## Mammennoù

* Les expéditions de Devlet Giray contre Moscou en 1571 et 1572 gant Chantal Lemercier-Quelquejay e Cahiers du monde russe et soviétique, niverenn 13-4, 1972.
* Le khanat de Crimée au début du XVIe siècle : de la tradition mongole à la suzeraineté ottomane gant Chantal Lemercier-Quelquejay hag Alexandre Bennigsen e Cahiers du monde russe et soviétique niverenn 13-3, 1972.
# Devezhioù ar 5 hag ar 6 a viz Here 1789

Devezhioù ar 5 hag ar 6 a viz Here 1789 zo lod eus an devezhioù a reer anezho « devezhioù meur » e-kerzh an Dispac'h Gall hag o deus degaset distro ar roue hag e familh da Bariz, kêr-benn ar rouantelezh.
Da gentañ, devezh ar 5 a viz Here a gomañs gant maouezed o kerzhout betek Plasenn ar Grève, dirak ti-kêr Pariz, evit lavare d'ar Gumun, dreist-holl, e vank bara er gêr-benn. Dont a reont tre en ti-kêr betek ma errufe ar Gward broadel parizian, gant La Fayette e penn.
Goude-se e teu dezho ar soñj da vont da welet ar roue hag ar Vodadeg vonreizhañ. Milieroù a dud, darn anezho o vezañ maouezed, a ya war-zu Versailhez. Heuliet int gant strolladoù armet, ha meur a eurvezh war-lerc'h, gant 15 000 betek 20 000 den eus ar Gward broadel.
# Devnon

Devnon, pe Domnonea (Dumnonia e latin), zo ur vro hag a oa en hanternoz Breizh adalek ar VI$^{vet}$ kantved, a-raok ma voe unvanet ar vro gant Nominoe e 845. Diwar ar memes anv e teu anv an Devon, ur gontelezh saoz.

## Div vro

Div Zevnon a oa: an hini en hanternoz da Vor Breizh, hag an hini er c'hreisteiz (homañ). Krediñ a c'haller ez int bet unvan d'ur mare.

## Domnonea an hanternoz

En Enez Vreizh, e oa ur vro a en em lede war douaroù hag a zo hiziv e Devon, Dorset ha Somerset, ha marteze Kernev-Veur.
Gwelet ar pennad gouestlet dezhi amañ.

## Domnonea ar c'hreisteiz

Savet e vije bet ar vro gant Riwal, a deue eus Gwent, a zo e Kembre hiziv. Tapout a rae eus Treger betek Dol. Goude 530 e oa Leon enni.
Brudetañ roue Devnon e oa Yezekael, roue Domnonea, 590-658.

## Pennad kar

* Rouaned Domnonea

## Liamm diavaez

* (en) Priñsed Domnonea <Dumnonia>
# Ceres (korrblanedenn)

Ceres :
| Skeudenn tennet d'an 19 a viz C'hwevrer 2015 gant tarchoù sklaer n'ouzer ket an orin anezho. ||
| Doareennoù orbitel ||
| skin etre | 413.715×10$^9$ km 2.766 ua |
| Ezkreizennegezh ar gelc'htro | 0.080 |
| Prantad reveulzienn siderel | 1679.819 d 4.599 a |
| Tizh kelc'htreiñ etre | 17.882 km/s |
| Stouadur | 10.587° |
| Treuzkiz keheder | 975×909 km |
| Treuzkiz pol | 108 718 km |
| Mas | 9.5×10$^{20}$ kg |
| Mas volumek etre | 2.08 g×10$^3$ kg/m³ |
| Gravitadur war he gorre | 0.27 m/s² |
| Prantad treiñ | 0.3781 d |
| Albedo | 0.113 |
| Tizh achap | 0.51 km km/s |
| Temperadur | 167 K |
Ceres, anvadur etrebroadel (1) Ceres (diwar al latin Cerēs; arouez: ) a zo ur gorrblanedenn, an hini gentañ bet dizoloet. Dizoloet e oa bet d'ar c'hentañ a viz Genver 1801 gant Giuseppe Piazzi. Dont a ra hec'h anv eus ar vitologiezh roman, hini an doueez Keres.
E-pad ur pennadig e oa bet lakaet war roll ar planedennoù ha dilamet da c'houde. Betek ar 24 a viz Eost 2006 eo bet lakaet war roll an asteroidennoù, an hini vrasañ anezho. Er gourizad asteroidennoù emañ-hi.
Lakaet e vez an niver 1 dirak an anv hervez an doare arnevez da niverenniñ an asteroidennoù.
E deroù ar bloaz 2015 e voe studiet a-dost gant ar sontenn amerikan Dawn a dremenas hebiou dezhi.

## Liammoù diavaez

a vo kavet e Wikimedia Commons.

## Notennoù ha daveoù

* ↑ Koskoriad an Heol, Éditions Apogée, 2006, p. 33; Atlas de Bretagne/Atlas Breizh, Coop Breizh, 2011, p.25 "Hollved ha douar".
* ↑ JPL/NASA (2015-04-22). What is a Dwarf Planet?.
# Ceredig ap Gwallog

Ceretic, pe Ceredig ap Gwallog a oa roue diwezhañ Elmet, ur rouantelezh vrezhon lec'hiet e kornog Yorshire (West Riding of Yorkshire) er VII$^{vet}$ kantved. Hervez Bede e oa Ceredic Roue ar Vrezhoned, met marteze ne oa nemet roue Brezhoned an tolead-se. Mab e oa da Gwallog ap Llaennog, meneget gant ar barzh brezhon Taliesin.
En e lez e vefe bet degemeret Hereric, tad Santez Hilda (ganet e 614), ezel eus familh roueel Deira, goude ma oa bet kaset kuit gant ar roue Æthelfrith Northumbria, en devoa diskaret ar roue Edwin Northumbria.
Pa zistroas Edwin Northumbria er galloud e 617, e teuas Edwin da aloubiñ e vro, voe kaset kuit Ceretic. Marteze en devoa kemeret perzh e muntr tad Hilda, dre gontamm. Staget e voe Elmet ouzh Northumbria.
Hennezh moarvat eo ar priñs Ceretic a zo meneget e varv en Annales Cambriae en 616 (pe marteze 617, pe 618).

## Levrlennadur

* Rachel Bromwich, Trioedd Ynys Prydein (Caerdydd, 1960; adembannet e 1991)

## Liammoù diavaez

* Early British Kingdoms: Ceretic, King of Elmet

## Notennoù

* ↑ J. Morris (ed.), Nennius, British History, and the Welsh Annals (Phillimore, 1980), p. 86: 616 an: Ceretic obiit.
# Ceredigion

Ceredigion, a oa bet anvet e-pad ur pennad Cardiganshire e saozneg (met bremañ e vez graet gant Ceredigion koulz e kembraeg hag e saozneg), a zo ur gontelezh eus Kembre hag a oa bet savet diwar ur rouantelezh kozh. Dont a ra an anv eus ur roue kozh anvet Ceredig. A-raok 1976 e veze graet "Sir Aberteifi" anezhi.

## Kêrioù

* Aberteifi,
* Llanbedr Pont Steffan,
* Llandysul,
* Tregaron
* Aberaeron.

## Gwelet ivez

* Rouantelezh Ceredigion
Keodedoù, Bwrdeistrefi sirol ha kontelezhioù abaoe 1996 (22 anezho)
Ar c'hontelezhioù etre 1974 ha 1996 (8 anezho)
Ar c'hontelezhioù istorel, a-raok o c'hempenn e 1974 (13 anezho)
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Ceregnano

Ceregnano zo ur gumun en Italia, e proviñs Rovigo ha rannvro Veneto.
# Ceresara

Ceresara zo ur gumun en Italia, e Proviñs Mantova ha rannvro Lombardia.
a vo kavet e Wikimedia Commons.
# Ceres (Piemonte)

Ceres (Sèress en arpitaneg) zo ur gumun eus Italia, e proviñs Torino, e rannvro Piemonte.
# Cereseto

Cereseto zo ur gumun en Italia, e Piemonte, e proviñs Alessandria.
# Ceresole Reale

Ceresole Reale zo ur gumun italian, e meurgêr Torino ha rannvro Piemonte.
# Cerenzia

Cerenzia zo ur gumun italian e proviñs Crotone, e Calabria.
# Ceres (1912-45)

Keres (Ceres e portugaleg) eo anv doueez henroman ar mediñ hag an eostiñ. Danvez ur rummad timbroù boutin a voe embannet e Portugal hag en e drevadennoù etre 1912 ha 1945 eo ivez.
Goude an taol-dispac'h a c'hoarvezas e 1910 e tec'has kuit ar roue Manuel II hag e voe disklêriet ar Republik. E-pad an daou vloaz kentañ e veze dreistmoullet timbroù warno poltred ar roue gant ar ger REPUBLICA (Republik). E 1912 avat e voe goulennet ouzh Constantino de Sobral Fernandes tresañ patrom un timbr nevez, gant skeudenn an doueez Keres en he sav, he selloù paret dirazi, ur falz en he dorn. Engravet e voe an timbr gant José Sérgio de Carvalho e Silva, hag embannet dre dipografiezh gant Casa da Moeda, an ensavadur ofisiel a embann timbroù ha bilhedoù e Portugal.
REPUBLICA PORTUGUESA a oa skrivet a-us an dudenn ha CORREIO (Postoù) a-is.
Meur a wech ez eo bet adembannet ar rummad Ceres : etre 1917 ha 1924 gant prizioù ha livioù nevez, e 1923-24 gant dentoù bihanoc'h, e 1924-26 c'hoazh... E 1926 e voe moullet ur rummad 24 zimbr e Londrez, dre litografiezh, gant an embregerezh Thomas de la Rue. Ar wech kentañ eo ne weler mui anvioù an tresour na hini an engravour e traoñ an timbroù.
E 1929 e voe dreistmoullet un toullad timbroù moullet etre 1912 ha 1925 gant ar meneg Revalidado ("peurwiriekaet").
E 1930 e voe adkempennet an dresadenn orin gant Arnoldo Fragoso : sklaeroc'h, resisoc'h eo an timbroù.
Divoneizet eo bet an timbroù Ceres d'an 30 a viz Gwengolo 1945. Ar rummad timbroù Karavelenn a voe implijet a-neuze.
E trevadenoù Portugal ez eus bet implijet ur rummad timbroù Ceres heñvel, war-bouez ar ger CORREIO a oa bet tennet. En e lec'h un hirgarrezenn wenn evit moullañ enni anv an tiriad dindan dalc'h Portugaliz. Implijet int bet en Angola, Kab Glas, Ginea Portugal, Makao, Mozambik ha tiriadoù Tete ha Lourenço Marques, São Tomé ha Príncipe, Timor ar Reter.
Modernaet eo bet ar stumm kozh e 1933 ivez : PORTUGAL CORREIO a lenner en nec'h hag anv an drevadenn en traoñ, gant lizherennoù gwenn.
En Azorez avat e voe dreistmoullet AÇORES war dimbroù boutin Portugal.

## Levrlennadur

* J.M. Miranda da Mota hag Armando Mário O. Vieira, Portugal Ceres – Variedades de cliché, Afinsa Editions, Portugal.
# Dozza

Dozza zo ur gumun italian e proviñs Bologna.
# Doñvañ

Doñvañ pe doñvaat zo lakaat loened da vezañ implijet gant mab-den evit gounid hennezh. Gallout a reer implijout al loened-se evit kaout boued pe traoù all, evel kaout gloan da skouer, d'ober dilhad, pe c'hoazh evit ober labourioù diaes pe ziaesoc'h, evel kas kargoù pounner. Alies eo bet cheñchet ar spesadoù loened-se, dre o berlañchañ, evit ma vefent muioc'h diouzh c'hoantoù hag ezhommoù an dud.
Al loened kentañ hag a voe doñvaet, moarvat, eo ar chas, diskennidi d'ar bleizi, war-dro 100 000 bloaz zo. E-touez al loened all hag a voe doñvaet abred emañ ar givri, an deñved hag ar moc'h, war-dro 8 000 kent J.K. e kornôg Azia. Tostoc'h deomp e voe doñvaet ar saout war-dro 6 000 kent J.K.
E-mesk al loened a zo bet doñvaet emañ ar re-mañ :
       LoenMare (KJK)Lec'h Ki 15 000 E meur a lec'h dre ar bed Gavr 10 000 Azia ha Reter-Nesañ Dañvad 8 000 Azia ha Reter-Nesañ Moc'h 8 000 Sina Buoc'h 8 000 India, Reter-Nesañ, Afrika Kazh 7 000 Mor Kreizdouar Yar 6 000 Gevred Azia Razh-Indez 5 000 Perou Azen 5 000 Ejipt Bual 4 000 Sina Kezeg 4 000 Ukraina Lama 3 500 Perou Kañval 2 500 ? Kreiz Azia

## Notennoù

* ↑ Giuffra E, Kijas JM, Amarger V, Carlborg O, Jeon JT, Andersson L. The origin of the domestic pig: independent domestication and subsequent introgression, Ebrill 2000, (en).
* ↑ .Le chat apprivoisé depuis 9 000 ans, Historia, juin 2004, (fr)
* ↑ The domestic chicken, ANZCCART News Vol 9 No 2 June 1996. (en).
* ↑ Une analyse génétique retrace l'histoire de la domestication des cochons d'Inde Sciences et avenir, Mezheven 2020, (fr)
* ↑ Roger Blench, Donkey domestication began in Africa, New Scientist, June 2004, (en).
# Draa

An Drâa a zo ur stêr, 1 100 km hed dezhi, e Maroko.